English: I thank the Member for those questions. There are three main questions that he asked. In terms of the first question, this will be a subject of debate with UK Government Ministers. I can confirm that that will be true. As I mentioned earlier, we have raised this question, but we will continue to do that and continue to press for specific action to be taken. This has been the subject of debate for a long time with the Scottish Government, and that relationship mentioned the importance of collaboration. We've seen in this Chamber where we have succeeded is where we've co-operated between Welsh Labour and Plaid Cymru in the White Paper, and also with the Scottish Government. That collaboration has been a very important factor in the successes we've had along a very turbulent journey since the 2016 referendum. In terms of the content of the White Paper, well, if it was possible to have an agreement in Westminster, then that would be the kind of agreement that we'd like to see, but we don't think that's possible, and just to be clear, I'm not just seeing that as something that's different to a referendum. We think that we need a referendum on any kind of deal. I don't want that to be misunderstood. But if a deal was possible, then certainly that's still the kind of deal, from our perspective, that would be best for us. But the possibility of that, in our opinion, following the elections for the Tory party leadership specifically - we think there's no realistic possibility of that in terms of my personal analysis. In terms of the final question that the Member raised, I think this goes to the heart of the issue, because we have been discussing the relationship between the UK and the EU for three years, and every second of that time that we've been discussing that is a second where we could have been discussing the issues that are really at the heart of the decision of people to leave the EU - austerity and pressure on public services and so forth. I believe that when we can communicate directly with people and explain, for example, that voting for the Brexit Party means a vote for putting the NHS on the table for discussing that in a trade deal with the US Government - that's the kind of policy that's at the heart of the party behind me, not the relationship with the EU. That's a starting point for the kind of UK and kind of Wales we would not want to see, and undermines the communities that we represent.
Welsh: Diolch i'r Aelod am y cwestiynau hynny. Mae yna dri phrif gwestiwn wnaeth e ofyn. O ran y cwestiwn cyntaf ynglŷn â bod hyn yn mynd i fod yn destun trafod gyda Gweinidogion y Deyrnas Unedig, gallaf i gadarnhau bod hynny yn wir. Wrth gwrs, fel gwnes i sôn gynnau, rŷm ni wedi bod yn codi'r cwestiwn yma ond byddwn ni'n parhau i wneud hynny ac yn parhau i bwyso am gamau penodol i gael eu cymryd. Mae hyn wedi bod yn destun trafod ers amser gyda Llywodraeth yr Alban. Mae'r berthynas honno - roedd yr Aelod yn sôn am bwysigrwydd cydweithio - rŷm ni'n gweld yn y Siambr yma lle rŷm ni wedi llwyddo. Rŷm ni wedi cydweithio, yn fwyaf penodol, rhwng Llafur Cymru a Phlaid Cymru, er enghraifft yn y ddogfen Papur Gwyn. Hefyd, mae cydweithio rhwng Llywodraeth Cymru a Llywodraeth yr Alban - mae'r cydweithio hynny wedi bod yn ffactor bwysig yn y caffaeliadau rŷn ni wedi llwyddo eu cael ar hyd siwrnai sydd wedi bod yn dymhestlog iawn ers refferendwm 2016. O ran cynnwys y Papur Gwyn, wel, petai hi'n bosibl cael cytundeb allan yn San Steffan, dyna'r math o gytundeb y buaswn i dal yn moyn ei weld, rwy'n credu, ond dŷn ni ddim yn credu bod hynny'n bosib. A jest i fod yn glir, dwy ddim yn gweld hynny fel rhywbeth sydd yn wahanol i gael refferendwm. Rŷm ni wedi bod yn glir bod angen refferendwm ar unrhyw fath o ddêl yn hyn o beth. Felly, dwi ddim yn moyn i hynny gael ei gamddeall. Ond, petai dêl yn bosib, wel, yn sicr dyna dal y math o ddêl, o'n safbwynt ni, fyddai'r math orau i ni allu llwyddo ei chael. Ond mae'r posibilrwydd o hynny, yn ein barn ni, yn sgil yr etholiadau ar gyfer arweinyddiaeth y Blaid Geidwadol, yn benodol - does dim posibilrwydd realistig o hynny yn fy nadansoddiad i'n bersonol. O ran y cwestiwn olaf wnaeth yr Aelod ei godi, rwy'n credu bod hyn yn mynd i galon y cwestiwn, achos rŷm ni wedi bod yn trafod perthynas y Deyrnas Unedig gyda'r Undeb Ewropeaidd am dair blynedd, ac mae pob eiliad o'r amser rŷm ni wedi bod yn trafod hynny yn eiliad y gallem ni wedi bod yn trafod pethau oedd yn wir wrth wraidd y penderfyniadau wnaeth pobl eu gwneud i bleidleisio i adael yr Undeb Ewropeaidd: cyni Llywodraeth y Deyrnas Unedig, gwasgedd a phwysau ar y gwasanaethau cyhoeddus ac ati. Rwy'n credu, pan allwn ni gyfathrebu'n uniongyrchol gyda phobl ac esbonio, er enghraifft, fod pleidlais ar gyfer Plaid Brexit yn golygu pleidlais ar gyfer dodi'r NHS ar y bwrdd ar gyfer trafod hynny mewn cyd-destun masnachol gyda Llywodraeth yr Unol Daleithiau - dyna y math o bolisïau sydd wrth wraidd y blaid tu cefn i mi fan hyn, nid cwestiwn o berthynas gyda'r Undeb Ewropeaidd. Man cychwyn yw hyn ar fath o Gymru a math o Brydain byddai neb ar y meinciau hyn yn moyn eu gweld ac sydd yn tanseilio y cymunedau rŷm ni'n eu cynrychioli.